text: বগুড়ায় জাতীয় কন্যা শিশু দিবস উপলক্ষে চিত্রাঙ্কন প্রতিযোগিতা অনুষ্ঠিত | Bogra Sangbad
  Sunday, July 21, 2019, 7:22 PM
  প্রচ্ছদ বগুড়া সংবাদ বগুড়া সদর বগুড়ায় জাতীয় কন্যা শিশু দিবস উপলক্ষে চিত্রাঙ্কন প্রতিযোগিতা অনুষ্ঠিত
  বগুড়ায় জাতীয় কন্যা শিশু দিবস উপলক্ষে চিত্রাঙ্কন প্রতিযোগিতা অনুষ্ঠিত
  Friday, October 13, 2017 9:31 pm
  বগুড়া সংবাদ ডট কম : বাংলাদেশ শিশু একাডেমী বগুড়ার আয়োজনে শুক্রবার বিকালে শিশু অধিকার সপ্তাহ পালনের অংশ হিসেবে জাতীয় কন্যা শিশু দিবসে শিশু একাডেমী প্রাঙ্গনে চিত্রাঙ্কন প্রতিযোগিতা , পুরস্কার বিতরণ ও সাংস্কৃতিক অনুষ্ঠান অনুষ্ঠিত হয়েছে।
  জেলা শিশু বিষয়ক কর্মকর্তা শাহ মো: ইসাহাক আলীর সভাপতিত্বে শিশুদের মাঝে প্রধান অতিথি হিসেবে পুরস্কার বিতরণ করেন অতিরিক্ত জেলা প্রশাসক (শিক্ষা ও আইসিটি মোঃ আব্দুস সামাদ। এছাড়াও অনুষ্ঠানে বিশেষ অতিথি হিসেবে উপস্থিত ছিলেন জেলা মহিলা বিষয়ক কর্মকর্তা মোঃ শহিদুল ইসলাম, দৈনিক করতোয়ার বার্তা সম্পাদক প্রদীপ ভট্টাচার্য শংকর, পেসড এর নির্বাহী পরিচালক মাহফুজ আরা মিভা, শিশু একাডেমীর পরিচালনা পর্ষদের সদস্য গৌরাঙ্গ দাস প্রমুখ। অনুষ্ঠানের সার্বিক পরিচালনা করেন বগুড়া কেন্দ্রীয় ইয়ূথ ফোরামের সভাপতি ও জেলা এনসিটিএফ ভলেন্টিয়ার সঞ্জু রায়। আলোচনা সভা শেষে ইউনিক পাবলিক স্কুলের শিক্ষার্থীরা সাংস্কৃতিক অনুষ্ঠান পরিবেশন করে। এ উপলক্ষে আগামী ১৫ অক্টোবর সকাল ৯ টায় শিশু একাডেমীতে শুধুমাত্র কন্যা শিশুদের জন্য দেশগান প্রতিযোগিতা এবং আলোচনা সভার আয়োজন করা হয়েছে।